Canḍhi Bogang

Situs ka'dinto andi' hal sè bhidhâ kalabân situs Canḍhi Buddha sè biyasana, polana ta' andi' struktur Canḍhi sè ghenna'. Sè samangkèn aropa'aghi gundukan tana sè abentu' duwâ' arca Buddha aokoran rajâ, kalabân sèttong arca ghi' bâdâ takobhur sèttong mèter, tor arca laènna ampon èpinda ka pendopo abentu' joglo è kennengngan kasebbhut. Mènangka kalakowan konservasi, duwâ' bâgiyân arca laènna ampon èpinda ka Museum Karmawibangga è Borobudur.Ngasiran (2018-02-01). "Kini Candi Bogang Terawat!". Buddhazine (dâlem bhâsa inggris amerika). Èaksès tangghâl 2025-06-19.

Mètorot panelitian arkeologi, bâdâ indikasi jhâ' Canḍhi Bogang aropa'aghi proyek pamaddheghân sè ta' èpamarè. Sala sèttong tèori ajellasaghi jhâ' pamaddheghân èpaambu polana kabhutowan fungsionalla ampon ècokobbhi sareng Canḍhi Mendut. Analisis dâ' ka fragmen arca sè ètemmo, panèka mon èrekonstruksi, arca-arca kasebbhut bhâkal abentu' patung Buddha kalabân ra-kèra tèngghina tello' mèter, okoran sè sabhândhing kalabân arca Buddha è Canḍhi Mendut.Ngasiran (2017-09-10). "Buddhazine | Candi Bogang, Candi Buddha yang Tak Tuntas". Buddhazine (dâlem bhâsa inggris amerika). Èaksès tangghâl 2025-06-19.

 Kabhâr Samangkèn 
Situs Canḍhi Bogang ampon èpabâdâ renovasi signifikan lèbât usaha pemugaran sè èlakonè sareng Balai Pelestarian Cagar Budaya Jawa Tengah è awwâl taon 2018. Kagiadhân konservasi èantarana panata'an polè kennengngan situs, tamaso' pamaddheghân pendopo mènangka kennengngan nyèmpen duwâ' arca Buddha okoran rajâ sè ètemmo è kennengngan kasebbhut. Sabelluna, sala sèttong arca ghi' bâdâ takobhur dâlem tana kalabân èlindungi atap dâri seng sederhana.Nugroho, Agung Setio. "Mengenal Situs Candi Bogang Wonosobo, Bukan Candi Namun Memiliki Arca Buddha Terbesar di Pulau Jawa". Kabar Wonosobo. Èaksès tangghâl 2025-06-19.

Fasilitas panyokong ampon ètambâi è seddhi'na situs, panèka paghâr abâtessèn, area taman sè tasoson, tor papan informasi kennengngânna data sajârâ temmowan arkeologis. Renovasi ka'dinto èangghep mènangka strategi positif dâlem usaha alestariyaghi wârisan budhâjâ, tor ngembhângaghi potensi wisata sajârâ è daèrah Wonosobo. Maskè ta' ètemmo sosonan Canḍhi  sè ghenna', situs ka'dinto teptep andi' nilai penting mènangka kennengngan panemmowan arca Buddha okoran rajâ è polo Jhâbâ.Aristyan, Achmad (2024-12-10). "Candi Bogang Wonosobo dengan Arca Buddha Terbesar di Jawa". emmanus.com (dâlem bhâsa inggris amerika). Èaksès tangghâl 2025-06-19.

 Sombher-sombher